CELEX: 52012PC0641
Language: mt
Date: 2012-11-07
Title: Proposta għal DEĊIŻJONI TAL-KUNSILL dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Popolari taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea

|
			
		
		
		52012PC0641
		
			Proposta għal DEĊIŻJONI TAL-KUNSILL dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Popolari taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea /* COM/2012/0641 final - 2012/0304 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Bl-adeżjoni tar-Repubblika tal-Bulgarija
u r-Rumanija, l-Unjoni Ewropea kabbret l-unjoni doganali tagħha.
Għaldaqstant, l-Unjoni Ewropea kienet obbligata, skont ir-regoli
tal-Organizzazzjoni Dinjija tal-Kummerċ (WTO) (GATT Artikolu XXIV:6),
li tidħol f'negozjati mal-Membri tad-WTO li għandhom drittijiet ta'
negozjar fl-iskedi ta' kwalunkwe Membru li ssieħeb sabiex ikun hemm qbil
dwar aġġustament kumpensatorju. Aġġustament ta’ dan it-tip
ikun dovut jekk l-adozzjoni tar-reġim estern tat-tariffi tal-UE
tirriżulta f’żieda fit-tariffa lil hinn mil-livell li l-pajjiż
li qed jaċċedi ntrabat bih fid-WTO, filwaqt li “jitqies sew
it-tnaqqis tad-dazji fuq l-istess linja tariffarja li sar minn kostitwenti
oħrajn tal-unjoni doganali malli ġiet iffurmata”.
Fid-29 ta’ Jannar 2007,
il-Kunsill awtorizza lill-Kummissjoni biex tiftaħ negozjati
bis-saħħa tal-Artikolu XXIV:6 tal-GATT 1994.
Il-Kummissjoni, għalhekk, innegozjat mal-Membri tad-WTO li għandhom
drittijiet ta’ negozjar fir-rigward tal-irtirar ta’ konċessjonijiet
speċifiċi li għandhom x’jaqsmu mal-irtirar tal-iskedi
tar-Repubblika tal-Bulgarija u r-Rumanija, matul l-adeżjoni tagħhom
fl-Unjoni Ewropea. 
In-negozjati mar-Repubblika Popolari
taċ-Ċina rriżultaw f'abbozz ta' Ftehim fil-forma ta' Skambju ta'
Ittri li ġie inizjalat fil-31 ta’ Mejju 2012.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
In-negozjati tmexxew mill-Kummissjoni
fil-qafas tad-direttivi ta' negozjar maħruġa mill-Kunsill. Il-Kunsill
(Il-Kumitat dwar il-Politika Kummerċjali) u l-Parlament Ewropew
(il-Kumitat INTA) ġew infurmati bit-test tal-abbozz tal-ftehim qabel ma
ġie inizjalat. 
3.           ELEMENTI ĠURIDIĊI
TAL-PROPOSTA
Din il-proposta titlob lill-Kunsill jadotta
deċiżjoni li tikkonkludi Ftehim fil-forma ta' Skambju ta’ Ittri
mar-Repubblika Popolari taċ-Ċina. B'mod parallel, qiegħda
titressaq wkoll proposta separata dwar il-firma ta’ dan il-Ftehim.
Ir-Regolament ta' implimentazzjoni li
jirriżulta se jiġi adottat mill-Kummissjoni, skont
l-Artikolu 144 tar-Regolament dwar l-Organizzazzjoni Komuni tas-Suq Unika
(OKS) (ir-Regolament (KE) Nru 1234/2007) u l-Artikolu 7
tar-Regolament (KE) Nru 1216/2009 li jistabbilixxi l-arranġamenti
kummerċjali applikabbli għal ċerti oġġetti li
jirriżultaw mill-ipproċessar tal-prodotti agrikoli.
2012/0304 (NLE)
Proposta għal
DEĊIŻJONI TAL-KUNSILL
dwar il-konklużjoni tal-Ftehim fil-forma
ta' Skambju ta' Ittri bejn l-Unjoni Ewropea u r-Repubblika Popolari
taċ-Ċina skont l-Artikolu XXIV:6 u l-Artikolu XXVIII
tal-Ftehim Ġenerali dwar it-Tariffi u l-Kummerċ (GATT) tal-1994
rigward il-modifika tal-konċessjonijiet fl-iskedi tar-Repubblika
tal-Bulgarija u tar-Rumanija matul l-adeżjoni tagħhom fl-Unjoni
Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-ewwel subparagrafu
tal-Artikolu 207(4) tiegħu flimkien mal-punt (v)
tal-Artikolu 218(6)(a) tiegħu,
Wara li kkunsidra l-proposta mill-Kummissjoni
Ewropea,
Wara li kkunsidra l-kunsens mill-Parlament
Ewropew,
Billi:
(1)       Fid-29 ta’ Jannar 2007
il-Kunsill awtorizza lill-Kummissjoni biex tiftaħ negozjati ma’ ċerti
Membri oħrajn tal-Organizzazzjoni Dinjija tal-Kummerċ skont
l-Artikolu XXIV:6 tal-Ftehim Ġenerali dwar it-Tariffi u
l-Kummerċ (GATT) tal-1994 matul l-adeżjoni fl-Unjoni Ewropea
tar-Repubblika tal-Bulgarija u r-Repubblika tar-Rumanija.
(2)       In-negozjati tmexxew
mill-Kummissjoni fil-qafas tad-direttivi ta’ negozjar adottati mill-Kunsill.
(3)       Dawn in-negozjati ġew konklużi
u l-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika
Popolari taċ-Ċina skont l-Artikolu XXIV:6 u
l-Artikolu XXVIII tal-Ftehim Ġenerali dwar it-Tariffi u
l-Kummerċ (GATT) tal-1994 rigward il-modifika tal-konċessjonijiet fl-iskedi
tar-Repubblika tal-Bulgarija u tar-Rumanija matul l-adeżjoni tagħhom
fl-Unjoni Ewropea (“il-Ftehim”) ġie inizjalat
fit-31 ta’ Mejju 2012.
(4)       Il-Ftehim kien iffirmat
f'isem l-Unjoni Ewropea nhar […], bil-kundizzjoni tal-konklużjoni
tiegħu f'data iktar tard, b'konformità mad-Deċiżjoni tal-Kunsill
[…][1].
(5)       Il-Ftehim għandu
jiġi approvat,
ADOTTA DIN ID-DEĊIŻJONI: 
Artikolu 1
Il- Ftehim fl-għamla ta' Skambju ta'
Ittri bejn l-Unjoni Ewropea u r-Repubblika Popolari taċ-Ċina skont
l-Artikolu XXIV:6 u l-Artikolu XXVIII tal-Ftehim Ġenerali dwar
it-Tariffi u l-Kummerċ (GATT) tal-1994 fir-rigward tal-modifika
tal-konċessjonijiet fl-iskedi tar-Repubblika tal-Bulgarija u r-Rumanija
matul l-adeżjoni tagħhom fl-Unjoni Ewropea (il-Ftehim) huwa b'dan
approvat f'isem l-Unjoni.
It-test tal-Ftehim jinsab mehmuż ma’ din
id-Deċiżjoni.
Artikolu 2
Il-President tal-Kunsill huwa b’dan awtorizzat
jaħtar il-persuna/i bis-setgħa li f’isem l-Unjoni jagħtu
n-notifika stipulata fil-Ftehim[2].
Artikolu 3
Din
id-Deċiżjoni għandha tidħol fis-seħħ fil-jum
tal-adozzjoni tagħha. 
Magħmul fi Brussell,
                                                                       Għall-Kunsill
                                                                       Il-President
ANNESS
FTEHIM
F'GĦAMLA TA’ SKAMBJU TA’ ITTRI
Bejn l-Unjoni Ewropea u r-Repubblika
Popolari taċ-Ċina skont l-Artikolu XXIV:6 u
l-Artikolu XXVIII tal-Ftehim Ġenerali dwar it-Tariffi u
l-Kummerċ (GATT) tal-1994 rigward il-modifika tal-konċessjonijiet
fl-iskedi tar-Repubblika tal-Bulgarija u tar-Rumanija matul l-adeżjoni
tagħhom fl-Unjoni Ewropea
A.
Ittra mill-Unjoni Ewropea
Post,
data
Sinjur, 
Wara n-negozjati
skont l-Artikolu XXIV:6 u l-Artikolu XXVIII tal-Ftehim Ġenerali
dwar it-Tariffi u l-Kummerċ tal-1994 (GATT) fir-rigward tal-modifika
fl-Iskedi tar-Repubblika tal-Bulgarija u tar-Rumanija matul l-adeżjoni
tagħhom fl-Unjoni Ewropea, għandi l-unur nipproponi dan li ġej:
1.         L-Unjoni
Ewropea għandha tinkludi fl-iskeda tagħha, għat-territorju
doganali tal-UE 27, il-konċessjonijiet li jinsabu fl-iskeda
tal-UE 25 bil-modifiki li ġejjin:
Dwar il-linja
tariffarja 0703 20 00, jiżdiedu 12 375 tunnellata
mal-allokazzjoni tar-Repubblika Popolari taċ-Ċina skont il-kwota
tar-rata tariffarja tal-UE għat-tewm, biż-żamma tar-rata
preżenti fil-kwota ta’ 9,6 %.
Jiżdiedu 800 tunnellata (piż nett
xott) mal-allokazzjoni għar-Repubblika Popolari taċ-Ċina skont
il-kwota tar-rata tariffarja tal-UE għall-faqqiegħ tal-ġens Agaricus,
preparat jew priżervat b'mod ieħor għajr fil-ħall (numru
tat-tariffa tal-prodott 2003 10 30, mir-rata tal-kwota ta’
18,4 + 222,0€/100kg/nett eda) u l-faqqiegħ tal-ġens Agaricus,
priżervat temporanjament jew priżervat b'mod ieħor għajr fil-ħall
(numru tat-tariffa tal-prodott 2003 10 20, mir-rata tal-kwota
ta’ 18,4 + 191,0 €/100kg/nett eda), fir-rata ta' kwota ta' 23 %;
inklużjoni tal-linja tariffarja 0711 51 00 (mir-rata
tal-kwota 9.6 + 191 €/100 kg/nett eda) fil-kwota.
Tinħoloq kwota tar-rata tariffarja ta’
2 026 tunnellata (erga omnes) għaċ-ċikkulata b’rata
fil-kwota ta’ 38 % (il-partiti tariffarji numri 1806 20,
1806 31, 1806 32, 1806 90).
Tinħoloq kwota tar-rata tariffarja ta’
2 289 tunnellata (erga omnes) għall-prodotti tal-ħelu b’rata
fil-kwota ta’35 % (numru tat-tariffa tal-prodott 1704).
Tinħoloq kwota tar-rata tariffarja ta’
409 tunnellata (erga omnes) għall-gallettini b’rata fil-kwota ta’
40 % (numru tat-tariffa tal-prodott 1905 90).
2.         Ir-Repubblika
Popolari taċ-Ċina taċċetta l-approċċ tal-Unjoni
Ewropea għall-kalkolu skont il-bażi netta tal-kwoti tar-rata
tariffarja bħala mod kif jiġu aġġustati l-obbligi tal-GATT
tal-UE 25 u dawk tar-Repubblika tal-Bulgarija u tar-Rumanija wara t-tkabbir
reċenti tal-Unjoni Ewropea. 
L-Unjoni Ewropea u r-Repubblika Popolari
taċ-Ċina għandhom jinnotifikaw lil xulxin dwar it-tlestija
tal-proċeduri interni tagħhom għad-dħul fis-seħħ
tal-ftehim. Il-ftehim għandu jidħol fis-seħħ fi żmien
14-il jum wara d-data tal-wasla tal-aħħar notifika. 
Napprezza jekk tikkonferma li l-Gvern
tiegħek jaqbel mal-kontenut ta’ din l-ittra. Jekk dan ikun il-każ,
din l-ittra flimkien mal-konferma tiegħek għandhom flimkien
jikkostitwixxu Ftehim fil-forma ta' Skambju ta' Ittri bejn l-Unjoni Ewropea u
r-Repubblika Popolari taċ-Ċina.
Dejjem tiegħek,
Għall-Unjoni
Europea
B:
Ittra mir-Repubblika Popolari taċ-Ċina
Post,
data
Sinjur, 
Għandi l-unur ngħarrfek li
rċevejt l-ittra tiegħek ta’ …, li tgħid hekk:
"Wara
n-negozjati skont l-Artikolu XXIV:6 u l-Artikolu XXVIII tal-Ftehim
Ġenerali dwar it-Tariffi u l-Kummerċ tal-1994 (GATT) fir-rigward
tal-modifika fl-Iskedi tar-Repubblika tal-Bulgarija u tar-Rumanija matul
l-adeżjoni tagħhom fl-Unjoni Ewropea, għandi l-unur nipproponi
dan li ġej:
1.         L-Unjoni
Ewropea għandha tinkludi fl-iskeda tagħha, għat-territorju
doganali tal-UE 27, il-konċessjonijiet li jinsabu fl-iskeda
tal-UE 25 bil-modifiki li ġejjin:
Dwar il-linja
tariffarja 0703 20 00, jiżdiedu 12 375 tunnellata
mal-allokazzjoni tar-Repubblika Popolari taċ-Ċina skont il-kwota
tar-rata tariffarja tal-UE għat-tewm, biż-żamma tar-rata
preżenti fil-kwota ta’ 9,6 %.
Jiżdiedu 800 tunnellata (piż nett
xott) mal-allokazzjoni għar-Repubblika Popolari taċ-Ċina skont
il-kwota tar-rata tariffarja tal-UE għall-faqqiegħ tal-ġens Agaricus,
preparat jew priżervat b'mod ieħor għajr fil-ħall (numru
tat-tariffa tal-prodott 2003 10 30, mir-rata tal-kwota ta’
18,4 + 222,0€/100kg/nett eda) u l-faqqiegħ tal-ġens Agaricus,
priżervat temporanjament jew priżervat b'mod ieħor għajr
fil-ħall (numru tat-tariffa tal-prodott 2003 10 20,
mir-rata tal-kwota ta’ 18,4 + 191,0 €/100kg/nett eda), fir-rata ta'
kwota ta' 23 %; inklużjoni tal-linja
tariffarja 0711 51 00 (mir-rata
tal-kwota 9.6 + 191 €/100 kg/nett eda) fil-kwota.
Tinħoloq kwota tar-rata tariffarja ta’
2 026 tunnellata (erga omnes) għaċ-ċikkulata b’rata
fil-kwota ta’ 38 % (in-numri tat-tariffa tal-prodott 1806 20,
1806 31, 1806 32, 1806 90).
Tinħoloq kwota tar-rata tariffarja ta’
2 289 tunnellata (erga omnes) għal prodotti tal-ħelu b’rata
fil-kwota ta’35 % (numru tat-tariffa tal-prodott 1704).
Tinħoloq kwota tar-rata tariffarja ta’
409 tunnellata (erga omnes) għall-gallettini b’rata fil-kwota ta’
40 % (numru tat-tariffa tal-prodott 1905 90).
2.         Ir-Repubblika
Popolari taċ-Ċina taċċetta l-approċċ tal-Unjoni
Ewropea għall-kalkolu skont il-bażi netta tal-kwoti tar-rata
tariffarja bħala mod kif jiġu aġġustati l-obbligi tal-GATT
tal-UE 25 u dawk tar-Repubblika tal-Bulgarija u tar-Rumanija wara
t-tkabbir reċenti tal-Unjoni Ewropea. 
L-Unjoni Ewropea u r-Repubblika Popolari
taċ-Ċina għandhom jinnotifikaw lil xulxin dwar it-tlestija
tal-proċeduri interni tagħhom għad-dħul fis-seħħ
tal-ftehim. Il-ftehim għandu jidħol fis-seħħ fi żmien
14-il jum wara d-data tal-wasla tal-aħħar notifika. 
Napprezza jekk tikkonferma li l-Gvern tiegħek
jaqbel mal-kontenut ta’ din l-ittra. Jekk dan ikun il-każ, din l-ittra
flimkien mal-konferma tiegħek għandhom flimkien jikkostitwixxu Ftehim
fil-forma ta' Skambju ta' Ittri bejn l-Unjoni Ewropea u r-Repubblika Popolari
taċ-Ċina.”
B’dan għandi l-unur nesprimi l-qbil
tal-Gvern tiegħi ma’ din l-ittra.
F’isem
ir-Repubblika Popolari taċ-Ċina
[1]               ĠU L […], […], p. […].
[2]               Id-data ta’ dħul fis-seħħ tal-Ftehim se
tkun ippubblikata f'Il-Ġurnal Uffiċjali tal-Unjoni Ewropea
mis-Segretarjat Ġenerali tal-Kunsill.